**5-րդ կրթական հարթակ**

**2-րդ շաբաթ**

***Նախորդ դասի ստուգում/։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Նախորդ դասի ամփոփում**

* Ծանոթանալ աշակերտների հետ, հարցերի օգնությամբ քննարկել ամառային արձակուրդները և ամփոփել գիտելիքները՝ հարց ու պատասխանի միջոցով։
  + - Ինչպե՞ս անցկացրեցիք ձեր ամառային արձակուրդները։
    - Ո՞րն էր ամենատպավորիչ պահը, ինչու՞։
    - Եթե կարողանաք, ի՞նչը կփոխեք և ինչպե՞ս կդարձնեք ձեր ամառային արձակուրդներն ավելի լավ։
  + **Քերականություն -** Վերհիշել այբուբենը, տառ/հնչյուն, գոյական, եզակի, հոգնակի, հոմանիշ և հականիշ սահմանումներն ու բացատրությունները։ Բերել օրինակներ։
  + **Տառը** գրում ենք և կարդում, **հնչյունը** լսում ենք և արտասանում։
  + Առարկա և անձ ցույց տվող բառերը կոչվում են **գոյականներ**։
  + Գոյականները պատասխանում են ***ի՞նչ, ինչե՞ր, ո՞վ, ովքե՞ր***հարցերին
  + **Եզակի** – մեկ հատ, հոգնակի – մեկից ավելի
  + **Հոմանիշ** – իմաստով մոտ բառեր, **հականիշ** - իմաստով հակառակ
  + Բառասկզբին կամ բառավերջում ավելացող մասնիկները, որոնք փոխում են բառի իմաստը, կոչվում են **ածանցներ**։ **Ածանցը**, որպես առանձին բառ՝ իմաստ չի արտահայտում։ Բառի հիմնական մասը կոչվում է **արմատ**։
  + Ածանցները լինում են՝ **նախածանցներ** և **վերջածանցներ**։
  + Ածանց ունեցող բառերը կոչվում են **ածանցավոր բառեր**
* **Գրականություն - «Լավ ընկերը 1», Գյուրջինյան, Մայրենի 4, էջ 4**
* Ովքե՞ր են պատմության հերոսները։
* Ի՞նչ պատահեց ճամփորդին։
* Ինչու՞ էին անցորդները փորձում խուսափել ճամփորդից։
* **Բառագիտություն** –
  + Ամփոփել հետևյալ բառերի բացատրությունները
    - *Խլել – գողանալ*
    - *Շքեղ – հոյակապ, հրաշալի*
    - *խոյանալ – վեր բարձրանալ*
    - *Ամայի-անմարդաբնակ*
    - *Հսկայական-խոշոր,վիթխարի,ահռելի*
    - *Քսակ-դրամապանակ*
  + Ամփոփել հետևյալ բառերի հոմանիշները
    - *Խոշոր – հսկայական*
    - *ամայի – անմարդաբնակ*
    - *կռահել - գուշակել*
    - *ծուռումուռ-ոլորապտույտ*
  + Ամփոփել հետևյալ բառերի հականիշները
    - *Վտանգավոր-անվտանգ*
    - *Հսկայական-չնչին, աննշան*
    - *Իջնել – բարձրանալ*
    - *Անմարդաբնակ – մարդաշատ*
* **Ուղղագրություն –** Կրկնել հետևյալ բառերի ուղղագրությունը՝ թելադրության միջոցով։ *ճամփորդ, հայացք, արյունաքամ, իբր, ճամփորդ, ոչ ոք։*
* **Մշակույթ – «Յոթ սրբություն», «Մեր հայրենիքը»**
  + Ըստ հեղինակի՝ ի՞նչ է հայրենիքը յուրաքանչյուր մարդու համար։
  + Դու ինչպե՞ս ես պատկերացնում․ ի՞նչ է հայրենիքը քեզ համար։
  + Հայրենիքը ինչպե՞ս կարելի է լավ ճանաչել։

***Նոր դաս***

* **Գրականություն - «Լավ ընկերը 2», Գյուրջինյան, Մայրենի 4, էջ 4**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ
* **Քերականություն –** Բառերի կազմությունը՝ պարզ, բարդ և ածանցավոր։ Ածանցների տեսակները՝ նախածանց և վերջածանց։

**Մշակույթ –**  Մատենադարան։Դասանյութը՝ աշխատանքային փաթեթում։

**Գրականություն -** Դասարանում կարդալ և վերլուծել «Լավ ընկերը 2» պատմվածքը։

* + *Պատմությունը պատմիր քո բառերով։*
  + *Օտարականն ինչպե՞ս և ինչու՞ օգնեց վիրավոր ճամփորդին։*
  + *Ո՞րն է այս պատմության հիմնական միտքը։*
  + Պատմության հերոսներն են ճամփորդները։
  + Մի օտարական ճամփորդ, լսելով վիրավորի թույլ կանչը, օգնության է հասնում նրան։
  + Օտարականը դնելով վիրավորին իր ավանակի վրա՝ նրան հասցնում է մոտակա իջևանատուն, վճարում իջևանատիրոջը ու շարունակում է իր ճանապարհը։

**Բառագիտություն**

* Սովորել հետևյալ **բառերի բացատրությունները**՝
  + *Հուսահատ-հույսը կտրած, ընկճված*
  + *առկայծել-փայլատակել*
  + *Կիզիչ-այրող, բոցավառ*
  + *Շշնջալ-ցածր ձայնով խոսել*
  + *կողոպտել-խլել, հափշտակել*
  + *գուշակել-կռահել*

Բառերով կազմել բառակապակցություններ և նախադասություններ։

* Սովորել նշված բառերի **հոմանիշները**
  + Շշնջալ-փսփսալ
  + Կողոպտել-հափշտակել
  + կռահել - գուշակել
  + խնամել-պահել, հոգ տանել
* Սովորել նշված բառերի **հականիշները**
  + Շշնջալ-բղավել
  + Թույլ- ուժեղ
  + Ավարտել-սկսել
  + Մոտենալ-հեռանալ
* **Ուղղագրություն –** Սովորել հետևյալ բառերի ուղղագրությունը՝ ***անօգնական, դեղորայք, առկայծել, իջևանատուն, վերջիվերջո, ծախսել։***

**Քերականություն/կրկնողություն- Բառերի կազմությունը՝ պարզ, բարդ և ածանցավոր։ Ածանցների տեսակները՝ նախածանց և վերջածանց։**

* Բառերն ըստ կազմության լինում են **պարզ, բարդ և ածանցավոր։**
* Բառասկզբին կամ բառավերջում ավելացող մասնիկները, որոնք փոխում են բառի իմաստը, կոչվում են ***ածանցներ***։ Ածանցը, որպես առանձին բառ՝ իմաստ չի արտահայտում։ Բառի հիմնական մասը կոչվում է ***արմատ***։ *Օրինակ՝* 
  + *Հայր (արմատ) + իկ (ածանց) = հայրիկ (նոր բառ)*
* Ածանցները լինում են՝ ***նախածանցներ և վերջածանցներ***։
  + Այն ածանցները, որոնք ավելանում են բառասկզբում, կոչվում են նախածանցներ։
  + Այն ածանցները, որոնք ավելանում են բառավերջում, կոչվում են վերջածանցներ։ Օրինակ՝
    - *անտուն = ան (նախածանց) + տուն (արմատ)*
    - *դպրոցական = դպրոց (արմատ) + ական (վերջնածանց)*
* Ածանց ունեցող բառերը կոչվում են ***ածանցավոր բառեր***։ Օրինակներ՝
  + *խմոր+եղեն (վերջնածանց) = խմորեղեն,*
  + *ան (նախածանց) + համ= անհամ*
  + *թագ+ուհի (վերջնածանց) = թագուհի*
  + *խոզ+ուկ (վերջնածանց) = խոզուկ և այլն։*
* Միայն մեկ արմատից կազմված բառերը կոչվում են **պարզ** բառեր։ *Օրինակ*
  + *Մարդ, սեղան, ներկ, գույն, տուն*
* Երկու և ավելի արմատներից կազմված բառերը կոչվում են **բարդ** բառեր։ Օրինակ՝

*Տոմսարկղ, ճամփեզր, վարդագույն, գրադարան*

**Հարցեր և առաջադրանքներ․**

* Բառերն ըստ կազմության քանի՞ տեսակի են լինում։
* Ի՞նչ է արմատ։ Ի՞նչ է ածանց։
* Ո՞ր բառերն են կոչվում պարզ բառեր։
* Ո՞ր բառերն են կոչվում բարդ բառեր։
* Ո՞ր բառերն են կոչվում ածանցավոր։
* Ածանցների տեսակները։

**Մշակույթ – Մատենադարան։** Դասանյութը՝ աշխատանքային փաթեթում։

**Հարցեր և առաջադրանքներ**

* Ի՞նչ բաղադրիչներից է կազմված «Մատենադարան» բառը։ Ի՞նչ են նշանակում այդ բաղադրիչները։
* Ի՞նչպես են մարդիկ հնում գրքեր գրել։ Ինչպե՞ս են անվանել այդ գրքերը։
* Ի՞նչ է մագաղաթը և ինչի՞ համար է օգտագործվում։
* Ու՞մ էին անվանում գրիչներ և ծաղկողներ։
* Ի՞նչ է Մատենադարանը և ինչպե՞ս են նրան երբեմն անվանում։
* Ինչպե՞ս են մարդիկ երբեմն փրկել հին ձեռագրերը։
* Մատենադարանը կազմված է *«մատյան», որը հնում նշանակել է «գիռք» և «դարան» բառերից, որը նշանակել է «պահոց»։ Մատենադարանը գրապահոց է։*
* Հնում մարդիկ գրքերը գրել են ձեռքով, այդ պատճառով, գրքերը կոչվել են «Ձեռագիր մատյաններ»
* ***Մագաղաթը*** պատրաստում էին հորթի կամ ուլի կաշվից։ Մագաղաթի վրա ձեռքով գրում էին տարբեր հեղինակների գրվածքները և գիրք կազմում։
* ***Գրիչները***՝ ձեռագրով մագաղաթին նյութեր գրողներն էին, իսկ ***ծաղկողները***՝ պատկերազարդ նկարիչները։
* ***Մատենադարան***ը հազարավոր ձեռագիր գրքերի թանգարան է։ Նրան երբեմն անվանում են ***ձեռագրատուն***։
* Հնում մարդիկերբեմն իրենց կյանքի գնով են փրկել ձեռագրերը։ Տնից տուն են ընկել, փող են հավաքել՝ թշնամու կամ օտարների ձեռքից փրկել են ձեռագրերը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ հետևյալ հասկացությունները՝
  + Տառ/հնչյուն, գոյական, եզակի, հոգնակի, հոմանիշ, հականիշ, արմատ, ածանց և ածանցների տեսակները։
* Քերականական նյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։
* «Քարսիրտ մարդու վերջը» վերնագրով շարադրություն գրել։